b'\n_START_ARTICLE_\nKleopas Vytautas Michalauskas\n_START_SECTION_\nBiografija\n_START_PARAGRAPH_\n1916\xe2\x80\x931918 m. tarnavo Rusijos imperijos kariuomen\xc4\x97je, 1917 m. baig\xc4\x97 Konstantino karo mokykl\xc4\x85 Kijeve. Gr\xc4\xaf\xc5\xbe\xc4\x99s \xc4\xaf Lietuv\xc4\x85 nuo 1918 m. gruod\xc5\xbeio m\xc4\x97n. Lietuvos kariuomen\xc4\x97s savanoris. 1919 m. sausio \xe2\x80\x93 bir\xc5\xbeelio m\xc4\x97n. dirbo Kra\xc5\xa1to apsaugos ministerijos \xc5\xa1tabe. 1919 m. bir\xc5\xbeelio m\xc4\x97n. \xe2\x80\x93 Lietuvos delegacijos narys per derybas su Lenkijos atstovais Vilniuje ir Gardine Lietuvos-Lenkijos demarkacijos linijai nustatyti. Dalyvavo kovose su Lenkijos kariuomen\xc4\x97s daliniais, 1920 m. rugs\xc4\x97jo \xe2\x80\x93 gruod\xc5\xbeio m\xc4\x97n. buvo jos nelaisv\xc4\x97je. 1920\xe2\x80\x931926 m. tarnavo artilerijos daliniuose. 1925\xe2\x80\x931929 m. i\xc5\xa1klaus\xc4\x97 Lietuvos universiteto Teisi\xc5\xb3 fakulteto kurs\xc4\x85._NEWLINE_1926\xe2\x80\x931927 m. Vyriausiojo kariuomen\xc4\x97s \xc5\xa1tabo ypating\xc5\xb3j\xc5\xb3 reikal\xc5\xb3 karininkas, 1927\xe2\x80\x931933 m. \xe2\x80\x93 Ma\xc5\xbeeiki\xc5\xb3 karin\xc4\x97s srities vir\xc5\xa1ininkas, 1933\xe2\x80\x931940 m. Bir\xc5\xbe\xc5\xb3 apskrities karinis komendantas, 1935\xe2\x80\x931940 m. dar ir Bir\xc5\xbe\xc5\xb3 \xc5\xa1auli\xc5\xb3 rinktin\xc4\x97s vadas. 1930 m. pulkininkas leitenantas._NEWLINE_1940 m. bir\xc5\xbeelio m\xc4\x97n. TSRS okupavus Lietuv\xc4\x85, 1940 m. bir\xc5\xbeelio \xe2\x80\x93 gruod\xc5\xbeio m\xc4\x97n. Vilkavi\xc5\xa1kio apskrities karinis vir\xc5\xa1ininkas. 1941 m. bir\xc5\xbeelio m\xc4\x97n. NKVD suimtas, i\xc5\xa1tremtas \xc4\xaf Staro Bardinsk\xc4\x85 (Altajaus kra\xc5\xa1tas), 1942 m. \xe2\x80\x93 \xc4\xaf Bykov\xc4\x85 (Jakutija). 1943 m. rugs\xc4\x97jo m\xc4\x97n. suimtas, \xc5\xbeuvo lageryje.'